Diari Oficial de la Generalitat Valenciana


Sumari del DOGV 3384, del 01-12-1998 (1998/9789)

Bases que han de regular la convocatòria per a la contractació indefinida a temps parcial d'una plaça de servei d'ajuda a domicili, d'una dedicació del 75 per cent, vacant en la plantilla laboral de llocs de treball i inclosa en l'oferta de col·locació pública per a l'any 1998.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3384

Data del DOGV
:   01-12-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/9789


Data del document
:   29-10-1998

Organisme emissor
:   Ajuntament d'Onil

Tipus de document
:   Anunci

Bases que han de regular la convocatòria per a la contractació indefinida a temps parcial d'una plaça de servei d'ajuda a domicili, d'una dedicació del 75 per cent, vacant en la plantilla laboral de llocs de treball i inclosa en l'oferta de col·locació pública per a l'any 1998. [1998/L9789]
  
El president de l'ajuntament, en la sessió extraordinària que va tenir lloc el dia 26 d'octubre de 1998, va aprovar la convocatòria per a la provisió mitjançant concurs d'una plaça de personal laboral a temps parcial, de caràcter indefinit, d'auxiliar d'ajuda a domicili, d'una dedicació del 75%, vacant en la plantilla laboral de llocs de treball i inclosa en l'Oferta d'Ocupació Pública per a l'any 1998, d'acord amb les següents bases:
  
Primera. Objecte de la convocatòria
  
És objecte d'aquesta convocatòria la provisió, pel sistema de concurs, d'una plaça d'auxiliar del Servei d'Ajuda a Domicili, d'una dedicació del 75 per cent, equivalent a 30 hores setmanals, vacant en la plantilla del personal laboral d'aquest ajuntament, i inclosa en l'Oferta d'Ocupació Pública de l'any 1998.
  
La plaça té les retribucions que corresponen a la legislació vigent, i acords municipals.
  
Segona. Condicions dels/de les aspirants
  
- Tenir la nacionalitat espanyola o la de qualsevol dels estats membres de la Comunitat Europea.
  
- Haver complit els 18 anys, i no excedir d'aquella edat en què falten menys de deu anys per a la jubilació forçosa per edat determinada per la legislació bàsica en matèria de funció pública.
  
- Estar en possessió del Certificat d'Escolaritat, titulació equivalent o superior.
  
- No patir malaltia o defecte físic que impedisca el desenvolupament normal de les seues funcions.
  
- No haver estat separat/da, mitjançant expedient disciplinari, del servei a l'Estat, comunitats autònomes o a les entitats locals.
  
Tots aquests requisits exigits hauran de referir-se a la data de termini de presentació de les instàncies.
  
Tercera. Comeses que ha de realitzar
  
Serveis Personals i Socials
  
- Higiene i cures personals
  
- Mobilització i ajuda a minusvàlids.
  
- Acompanyar a la visita del metge.
  
- Control de la medicació prescrita.
  
- Passeigs per a la rehabilitació.
  
- Comandes, gestions domèstiques i formalitats administratives.
  
- Facilitació i promoció de les relacions interpersonals.
  
- Cura de menors.
  
- Suport socioeducatiu a menors.
  
Serveis domèstics
  
- Neteja de la llar.
  
- Llavar, planxar i repàs de roba.
  
- Compres i preparació de menjars.
  
- Qualsevol altra funció de caràcter social relacionada amb el desenvolupament d'aquest lloc de treball, que quede determinada pel Departament de Serveis Socials.
  
Els beneficiaris del Servei d'Ajuda a Domicili hauran de ser persones i unitats familiars que, a causa de mancances físiques, psíquiques i socials, necessiten l'ajuda d'altra persona, i no tinguen els medis personals o familiars per tal de superar aquesta necessitat.
  
Quarta. Instàncies i documentació
  
Les instàncies hauran de presentar-se en el termini de 20 dies naturals a partir del següent a la publicació d'aquesta convocatòria en el Boletín Oficial del Estado, en el Registre General de la corporació, o en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú, i hauran d'anar acompanyades del justificant d'ingrés a la Tresoreria Municipal de la quantitat de 1.500 pessetes, en concepte de drets d'examen.
  
Els sol·licitants hauran de manifestar en les seues instàncies que reuneixen tots els requisits esmentats en les bases i hauran de fer constar les circumstàncies personals o professionals que creguen oportunes i estiguen incloses en el barem establert en la base 7ª, per a la seua valoració pel tribunal, les quals hauran d'anar acompanyades pels documents acreditatius corresponents, i s'hauran de comprometre a prestar el jurament o promesa previngut en el Reial Decret 707/1979. Els mèrits al·legats i la resta de dades hauran de referir-se a la data d'acabament del termini de presentació d'instàncies.
  
Cinquena. Admissió d'aspirants
  
Una vegada acabat el termini de presentació d'instàncies, el alcalde-president aprovarà la llista provisional d'admesos i exclosos, la qual es publicarà en el Butlletí Oficial de la Província i s'exposarà en al tauler d'anuncis de l'ajuntament, durant 15 dies a l'efecte de les possibles reclamacions.
  
Les reclamacions, en cas d'haver-ne, seran acceptades o rebutjades i es dictarà la resolució per la qual s'aprove la llista definitiva d'admesos i exclosos i es farà pública en el Butlletí Oficial de la Província i en el tauler d'anuncis.
  
Sisena. Tribunal qualificador
  
El tribunal qualificador estarà compost de la següent manera:
  
President: el de la corporació o regidor en qui delegue.
  
Vocals:
  
- Un representant de l'administració de la Generalitat Valenciana.
  
- La regidora delegada dels serveis socials.
  
- Un regidor designat per l'alcaldia.
  
- Un regidor designat pels grups de l'oposició
  
- Un representant dels treballadors.
  
- Un representant dels funcionaris de carrera.
  
Secretari: el secretari de l'ajuntament o funcionari de carrera en qui delegue.
  
Podran nomenar-se per la presidència del tribunal assessors per a les proves tècniques, la qual cosa haurà de fer-se pública juntament amb el tribunal.
  
Seran designats suplents per a substituir, en cas d'absència, als membres del tribunal.
  
El tribunal no podrà constituir-se sense la meitat dels seus membres, titulars o suplents, ni actuar sense l'assistència de, almenys, tres dels seus membres.
  
Les persones proposades o designades per a actuar com a membres del tribunal hauran d'abstenir-se de formar-ne part quan s'esdevinguen les circumstàncies previstes en l'art. 28 de la Llei de Règim Jurídic de les Administracions Públiques i del Procediment Administratiu Comú, i hauran de notificar-ho a l'alcaldia-presidència. Aquestes persones podran ser recusades pels aspirants per aquests motius, en la forma prevista en l'art. 29 de la citada llei.
  
Per la concurrència de les diferents sessions que faça el tribunal, els respectius membres tindran dret a la percepció d'assistències en les quanties establides per a la categoria cinquena que determina l'article 33.2 del Real Decret 236/1988, de 4 de març, modificades per Resolució de 22 de març de 1993 (BOE 73, de 26 de març).
  
Setena. Barem per a la valoració de mèrits
  
Els mèrits al·legats i degudament acreditats seran valorats d'acord amb el següent barem:
  
Experiència professional
  
Per experiència en la realització de qualsevol treball relacionat amb la cura i assistència d'ancians, persones minusvàlides i malalts, degudament acreditat de forma documental:
  
- Efectuats en qualsevol administració pública: 0,10 punts per mes fins a un màxim de 5 punts.
  
- Efectuats en l'empresa privada: 0,07 punts per mes, fins a un màxim de 5 punts.
  
Altres mèrits:
  
Fins a un màxim de 2 punts.
  
Coneixement de Valencià, acreditat amb el Certificat Oficial de la Junta Qualificadora de Coneixements del Valencià
  
Coneixements Orals 0,5 punts
  
Certificat de Grau Elemental 1 punt
  
Certificat de Grau Mitjà 1,5 punts
  
Certificat de Grau Superior 2 punts
  
Entrevista personal
  
Es realitzarà davant el tribunal qualificador i es valorarà fins a un màxim de 4 punts.
  
La seua qualificació s'obtindrà sumant les atorgades pels diversos membres del tribunal i dividint el total pel nombre d'assistents.
  
Vuitena. Inici i desenvolupament del procés selectiu
  
Almenys 15 dies abans de la data designada per a la valoració de mèrits, s'anunciarà en el BOP, i en el tauler d'anuncis de l'ajuntament, la llista definitiva d'aspirants admesos i exclosos, la relació nominal dels membres designats per a constituir el tribunal i el dia, lloc i hora en què tindrà lloc aquesta i l'entrevista personal.
  
Els mèrits al·legats i degudament acreditats pels aspirants seran valorats segons el barem establert en la base 6ª d'aquesta convocatòria.
  
Novena. Qualificació
  
La qualificació que determinarà l'ordre de prelació de cada aspirant, s'obtindrà pel total de punts adquirits segons el barem establit en la base 6ª.
  
Deu. Relació d'aprovats, presentació de documents i nomenaments
  
Determinada la qualificació definitiva dels aspirants, el tribunal farà pública la relació d'aprovats, per ordre de puntuació, la qual no podrà superar el nombre de places convocades i serà l'autoritat competent qui farà el corresponent nomenament.
  
L'aspirant proposat presentarà a la Secretaria de l'ajuntament, dins el termini de 20 dies naturals, comptadors a partir del següent al de la data de la proposta efectuada pel tribunal, els documents acreditatius de posseir les condicions exigides en aquestes bases.
  
Si dins el termini esmentat, llevat de causa de força major degudament justificada, l'aspirant proposat no presentar la seua documentació o aquesta no reunira els requisits exigits, no podrà ser nomenat i quedaran anul·lades totes les actuacions hagudes, sense perjudici de la responsabilitat en què hagués pogut incórrer per falsedat en la instància.
  
Complits els tràmits precedents s'efectuarà el nomenament de l'aspirant proposat, i s'haurà de formalitzar el contracte corresponent en el termini de 30 dies, comptadors des de l'endemà de la notificació del nomenament. En cas de no prendre possessió en el termini esmentat, sense causa justificada, quedareu en la situació de cessant.
  
Onze. Incidències
  
El tribunal queda facultat per a resoldre els dubtes i prendre els acords necessaris per al bon ordre i desenvolupament d'aquesta convocatòria, pel que fa a allò no previst en aquestes bases.
  
Dotze. Impugnació
  
Les bases de la convocatòria i els actes que en siguen derivats podran ser impugnats d'acord amb allò previst en la Llei de Règim Jurídic de les Administracions Públiques i del Procediment Administratiu Comú.
  
Tretze. Legislació aplicable i dret supletori
  
Pel que fa a allò no previst en aquestes bases valdrà el que es disposa en la Llei 7/1985, de 2 d'abril, Reguladora de les Bases de Règim Local, en la Llei 30/1984, de 2 d'agost, de Mesures per a la Reforma de la Funció Pública, en el Reial Decret 364/1995, en el Reial Decret Legislatiu 781/1986, de 18 d'abril, Decret Legislatiu de 20 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana, l'Estatut dels Treballadors i la resta de disposicions complementàries que li siguen d'aplicació.